CELEX: 31996R2148
Language: el
Date: 1996-11-08 00:00:00
Title: Κανονισμός (ΕΚ) αριθ. 2148/96 της Επιτροπής της 8ης Νοεμβρίου 1996 για τον καθορισμό των κανόνων αξιολόγησης και ελέγχου των ποσοτήτων γεωργικών προϊόντων που περιλαμβάνονται στα αποθέματα δημόσιας παρέμβασης

Avis juridique important

|

31996R2148

Κανονισμός (ΕΚ) αριθ. 2148/96 της Επιτροπής της 8ης Νοεμβρίου 1996 για τον καθορισμό των κανόνων αξιολόγησης και ελέγχου των ποσοτήτων γεωργικών προϊόντων που περιλαμβάνονται στα αποθέματα δημόσιας παρέμβασης  

Επίσημη Εφημερίδα αριθ. L 288 της 09/11/1996 σ. 0006 - 0013

ΚΑΝΟΝΙΣΜΟΣ (ΕΚ) αριθ. 2148/96 ΤΗΣ ΕΠΙΤΡΟΠΗΣ της 8ης Νοεμβρίου 1996 για τον καθορισμό των κανόνων αξιολόγησης και ελέγχου των ποσοτήτων γεωργικών προϊόντων που περιλαμβάνονται στα αποθέματα δημόσιας παρέμβασης Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 3492/90 του Συμβουλίου, της 27ης Νοεμβρίου 1990, για τον καθορισμό των στοιχείων που λαμβάνονται υπόψη στους ετήσιους λογαριασμούς για τη χρηματοδότηση των μέτρων παρέμβασης με τη μορφή δημόσιας αποθεματοποίησης από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων (1), και ιδίως το άρθρο 8,Εκτιμώντας:ότι ο κανονισμός (ΕΟΚ) αριθ. 3492/90 θεσπίζει τις αρχές λογιστικής οργάνωσης των γεωργικών αποθεμάτων δημόσιας παρέμβασης 7ότι θα πρέπει, με βάση την κτηθείσα πείρα κατά την εφαρμογή του κανονισμού (ΕΟΚ) αριθ. 618/90 της Επιτροπής, της 14ης Μαρτίου 1990, περί καθορισμού των κανόνων για την κατάρτιση της ετήσιας απογραφής των γεωργικών προϊόντων στη δημόσια παρέμβαση (2), όπως τροποποιήθηκε από τον κανονισμό (ΕΟΚ) αριθ. 3077/92 (3), να επανακαθορισθούν ορισμένες λεπτομέρειες διαχείρισης των αποθεμάτων, προσδίδοντας ιδιαίτερη προσοχή στους κανόνες αξιολόγησης και ελέγχου των ποσοτήτων γεωργικών προϊόντων που περιλαμβάνονται στα αποθέματα δημόσιας παρέμβασης 7 ότι θα πρέπει να καταργηθεί ο κανονισμός (ΕΟΚ) αριθ. 618/90 7ότι πρέπει να εξασφαλισθεί, με τη θέσπιση των ενδεδειγμένων τρόπων διαχείρισης και ελέγχου, ότι η διαχείριση των δημοσίων αποθεμάτων παρέμβασης πραγματοποιείται σύμφωνα με τις αρχές της ορθής διαχείρισης 7ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του ΕΓΤΠΕ,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 1. Κάθε φυσικό ή νομικό πρόσωπο που διασφαλίζει την αποθεματοποίηση γεωργικών προϊόντων παρέμβασης, στο πλαίσιο των ρυθμίσεων του ΕΓΤΠΕ-Τμήμα Εγγυήσεων, τηρεί λογιστικά στοιχεία σύμφωνα με τις διατάξεις, σε κοινοτικό και εθνικό επίπεδο.2. Οι οργανισμοί παρέμβασης τηρούν μονίμως ενημερωμένο κατάλογο των πραγματοποιούντων την αποθεματοποίηση με τους οποίους έχουν συνάψει σύμβαση στο πλαίσιο της δημόσιας αποθεματοποίησης. Ο εν λόγω κατάλογος περιλαμβάνει τις τελικές αναφορές που επιτρέπουν τη σαφή αναγνώριση όλων των στοιχείων της αποθεματοποίησης, όπως η χωρητικότητα, τους αριθμούς των αποθηκών, των ψυγείων ή των σιλό, τα σχέδια και τα προγράμματα. Στον εν λόγω κατάλογο έχουν πρόσβαση οι υπάλληλοι της Επιτροπής και τα άτομα που είναι εξουσιοδοτημένα από την Επιτροπή, στην έδρα των εθνικών οργανισμών παρέμβασης.Άρθρο 2 1. Τα έγγραφα σχετικά με την είσοδο, την παραμονή και την έξοδο των προϊόντων, οι οποίες αποτελούν τη βάση για την κατάρτιση των ετήσιων λογαριασμών που αναφέρονται στο άρθρο 1 του κανονισμού (ΕΟΚ) αριθ. 3492/90 κοινοποιούνται στον οργανισμό παρέμβασης μια φορά το μήνα τουλάχιστον.2. Τα έγγραφα που αναφέρονται στην παράγραφο 1 πρέπει να βρίσκονται στη διάθεση του οργανισμού παρέμβασης πριν από την 10η του μηνός που έπεται εκείνου τον οποίο αφορούν και περιλαμβάνουν, τουλάχιστον, τα ακόλουθα στοιχεία: τον τόπο αποθεματοποίησης (ενδεχομένως, εντοπισμός της αποθήκης ή της δεξαμενής), την ποσότητα που μεταφέρθηκε από τον προηγούμενο μήνα, την είσοδο και έξοδο ανά παρτίδα, τα αποθέματα κατά το τέλος της περιόδου.Πρέπει να επιτρέπουν ταυτοποίηση των ποσοτήτων που βρίσκονται στα αποθέματα τη συγκεκριμένη στιγμή, λαμβανομένων ιδίως υπόψη των αγορών και των πωλήσεων που έχουν συμφωνηθεί αλλά των οποίων οι αντίστοιχες είσοδοι και έξοδοι δεν έχουν ακόμη πραγματοποιηθεί.Ενδεικτικά περιλαμβάνεται στο παράρτημα Ι υπόδειγμα του εντύπου.Άρθρο 3 1. Η ετήσια κατάσταση των αποθεμάτων προσδιορίζεται από τον πραγματοποιούντα την αποθεματοποίηση με βάση την περιοδική κατάσταση που περιγράφεται στο άρθρο 2. Οι οδηγίες που εκδίδει ο οργανισμός παρέμβασης προς το σκοπό αυτό ανακοινώνονται ενημερωτικά στην Επιτροπή εντός έξι μηνών από την έναρξη ισχύος του παρόντος κανονισμού.2. Η ετήσια κατάσταση των αποθεμάτων της οποίας ενδεικτικό υπόδειγμα περιλαμβάνεται στο παράρτημα ΙΙ περιλαμβάνει λεπτομερή ανακεφαλαιωτικό κατάλογο των αποθεματοποιημένων ποσοτήτων, ανά προϊόν και ανά τόπο αποθεματοποίησης, ενώ για κάθε προϊόν παρατίθενται οι ποσότητες που βρίσκονται στο απόθεμα, οι αριθμοί των παρτίδων (πλην των σιτηρών), το έτος της εισόδου στην αποθεματοποίηση (εξαιρείται η αλκοόλη) και η αιτιολόγηση των ενδεχομένων παρατυπιών που διαπιστώθηκαν.Άρθρο 4 1. Ο οργανισμός παρέμβασης είναι υπεύθυνος για την ακρίβεια των στοιχείων που έχουν συγκεντρωθεί σύμφωνα με τις διατάξεις των άρθρων 1, 2 και 3. Στο πλαίσιο αυτό, ο οργανισμός παρέμβασης διενεργεί, κατά τη διάρκεια του έτους σε ακανόνιστα διαστήματα, απροειδοποίητους ελέγχους στους τόπους αποθεματοποίησης.Κάθε τόπος αποθεματοποίησης αποτελεί το αντικείμενο ενός τουλάχιστον ελέγχου ετησίως σύμφωνα με τις διατάξεις του παραρτήματος ΙΙΙ. Οι εν λόγω έλεγχοι αφορούν ειδικότερα:α) τη διαδικασία συλλογής των στοιχείων που αναφέρονται στα άρθρα 2 και 3 7β) την αντιστοιχία των λογιστικών στοιχείων που διαθέτει επιτόπου ο πραγματοποιών την αποθεματοποίηση, με τα στοιχεία που έχουν διαβιβασθεί στον οργανισμό παρέμβασης, καιγ) τη φυσική παρουσία, στα αποθέματα των ποσοτήτων που αναφέρονται στις λογιστικές καταστάσεις του πραγματοποιούντος την αποθεματοποίηση και έχουν αποτελέσει τη βάση για την τελευταία ετήσια κατάσταση που διαβιβάστηκε από τον πραγματοποιούντα την αποθεματοποίηση που αξιολογείται οπτικά ή σε περίπτωση αμφιβολίας ή αμφισβήτησης με τη ζύγιση ή τη μέτρηση.Η εν λόγω φυσική παρουσία καθορίζεται με φυσική επιθεώρηση επαρκώς αντιπροσωπευτική που αφορά τουλάχιστον τα ποσοστά που αναφέρονται στο παράρτημα ΙΙΙ του παρόντος κανονισμού που επιτρέπουν τη διαπίστωση της πραγματικής παρουσίας στα αποθέματα του συνόλου των ποσοτήτων που είναι εγγεγραμμένες στα λογιστικά βιβλία αποθήκης.2. Σε περίπτωση διαπιστωθείσας ανωμαλίας κατά την επιτόπου επιθεώρηση, θα πρέπει να ελέγχεται ένα επιπλέον ποσοστό των αποθεματοποιημένων ποσοτήτων με βάση την ίδια μέθοδο. Η επιθεώρηση θα περιλαμβάνει, εφόσον παρίσταται ανάγκη, ακόμα και τη ζύγιση του συνόλου των αποθεμετοποιημένων προϊόντων στην παρτίδα ή την αποθήκη που αποτελεί το αντικείμενο του ελέγχου.Άρθρο 5 1. Για κάθε έλεγχο των αποθεμάτων συντάσσονται πρακτικά από τον οργανισμό ελέγχου ή τον εκπρόσωπό του, τουλάχιστον μία φορά ετησίως, σύμφωνα με τις διατάξεις του άρθρου 4 και του παραρτήματος ΙΙΙ.2. Τα πρακτικά περιλαμβάνουν τα ακόλουθα στοιχεία:α) τον ορισμό του πραγματοποιούντος την αποθεματοποίηση, την διεύθυνση της αποθήκης όπου πραγματοποιήθηκε η επίσκεψη και τον καθορισμό των παρτίδων που έχουν ελεγχθεί 7β) την ημερομηνία και την ώρα της έναρξης και της λήξης της διαδικασίας ελέγχου 7γ) τον τόπο όπου πραγματοποιείται ο έλεγχος καθώς και η περιγραφή των συνθηκών αποθεματοποίησης, συσκευασίας και πρόσβασης 7δ) την πλήρη ταυτότητα των ατόμων που διενεργούν τον έλεγχο, την επαγγελματική τους ιδιότητα και την εντολή που έχουν 7ε) τις ενέργειες ελέγχου που πραγματοποιούνται και τους τρόπους ογκομετρικής μέτρησης που χρησιμοποιούνται όπως οι μέθοδοι μέτρησης, οι υπολογισμοί που πραγματοποιούνται και τα ενδιάμεσα τελικά αποτελέσματα που προκύπτουν καθώς και τα συμπεράσματα που εξάγονται 7στ) για κάθε αποθεματοποιημένη παρτίδα ή ποιότητα στην αποθήκη, την ποσότητα που αναφέρεται στα βιβλία του οργανισμού παρέμβασης την ποσότητα που αναφέρεται στα βιβλία της αποθήκης και τις ενδεχόμενες διαφορές που διαπιστώθηκαν μεταξύ των εν λόγω δύο βιβλίων 7ζ) για κάθε παρτίδα ή ποιότητα που υφίσταται επιτόπου επιθεώρηση, τα πρακτικά περιλαμβάνουν τα δεδομένα που αναφέρονται στο στοιχείο στ) καθώς και την ποσότητα που διαπιστώθηκε επιτόπου και τις ενδεχόμενες αποκλίσεις 7 τον αριθμό της παρτίδας ή της ποιότητας, τις παλέτες, τα χαρτοκιβώτια, τα σιλό, τους κάδους ή άλλα δοχεία, την ποσότητα, το βάρος (ή ενδεχομένως το καθαρό και μεικτό βάρος) ή τον όγκο 7η) τις δηλώσεις του πραγματοποιούντος την αποθεματοποίηση σε περίπτωση διαφορών ή αποκλίσεων 7θ) τον τόπο, την ημερομηνία και την υπογραφή του συντάκτη των πρακτικών καθώς και του πραγματοποιούντος την αποθεματοποίηση ή του εκπροσώπου του 7ι) την πιθανή προσφυγή σε διευρυμένο έλεγχο σε περίπτωση παρατυπίας με διευκρίνιση του ποσοστού των ποσοτήτων που έχουν αποθηκευτεί και οι οποίες αποτέλεσαν αντικείμενο διευρυμένου ελέγχου, τις ενδεχόμενες διαφορές που διαπιστώθηκαν και τις εξηγήσεις που δόθηκαν.3. Τα πρακτικά αποστέλλονται αμέσως στον οργανισμό παρέμβασης. Αμέσως μετά την παραλαβή των πρακτικών, τα λογιστικά στοιχεία του οργανισμού παρέμβασης διορθώνονται με βάση τις διαφορές και διαφωνίες που διαπιστώθηκαν, οι οποίες δηλώνονται στο ΕΓΤΠΕ σύμφωνα με τα άρθρα 3 και 4 του κανονισμού (ΕΟΚ) αριθ. 3492/90 του Συμβουλίου.4. Τα πρακτικά φυλάσσονται στην έδρα του οργανισμού παρέμβασης. Στα πρακτικά έχουν πρόσβαση οι υπάλληλοι της Επιτροπής και τα εξουσιοδοτημένα από αυτήν άτομα.5. Ένα έγγραφο σύνθεσης στο οποίο αναφέρονται οι διεξαχθέντες έλεγχοι, οι ελεγχθείσες ποσότητες και οι διαπιστωθείσες παρατυπίες σε σχέση με τις μηνιαίες και τις ετήσιες καταστάσεις, διαβιβάζεται κάθε έτος στην Επιτροπή ταυτόχρονα με τους ετήσιους λογαριασμούς που αναφέρονται στο άρθρο 5 παράγραφος 1 του κανονισμού (ΕΟΚ) αριθ. 729/70 του Συμβουλίου (4).Άρθρο 6 1. Ο πραγματοποιών την αποθεματοποίηση είναι υπεύθυνος για όλες τις διαφορές που διαπιστώνονται μεταξύ των αποθεματοποιημένων ποσοτήτων και των ενδείξεων που περιλαμβάνονται στις καταστάσεις αποθεμάτων που διαβιβάζονται στον οργανισμό παρέμβασης.2. Εφόσον οι ποσότητες που λείπουν υπερβαίνουν εκείνες που προβλέπονται από το ή τα όρια ανοχής που εφαρμόζονται, καταλογίζονται, στο σύνολό τους, στον πραγματοποιούντα την αποθεματοποίηση ως μη προσδιορισθείσα απώλεια. Εάν ο πραγματοποιών την αποθεματοποίηση αμφισβητήσει τις ποσότητες που λείπουν, δύναται να απαιτήσει τη ζύγιση ή τη μέτρηση του προϊόντος. Στην περίπτωση αυτή, επιβαρύνεται με τα έξοδα που συνεπάγεται η εν λόγω ενέργεια, εκτός εάν αποδειχθεί ότι οι εν λόγω ποσότητες υπάρχουν πράγματι, ή εάν η διαφορά δεν υπερβαίνει το όριο ή τα όρια ανοχής που εφαρμόζονται, στην περίπτωση αυτή τα έξοδα της ζύγισης επιβαρύνουν τον οργανισμό ελέγχου, που πραγματοποίησε τον έλεγχο.3. Τα όρια ανοχής που προβλέπονται στο παράρτημα ΙΙΙ ισχύουν με την επιφύλαξη των ορίων ανοχής που καθορίζονται από τους κανονισμούς της Επιτροπής για τα διάφορα προϊόντα και των οποίων ο κατάλογος περιλαμβάνεται στον κανονισμό (ΕΟΚ) αριθ. 147/91 της Επιτροπής (5).Άρθρο 7 1. Οι οργανισμοί παρέμβασης διαθέτουν μια γενική απογραφή με αναφορά σε όλους τους τόπους αποθεματοποίησης, σε όλα τα προϊόντα, σε όλες τις ποσότητες και ποιότητες των διαφόρων προϊόντων και διευκρίνιση για καθένα από αυτά του βάρους ή, ενδεχομένως, του καθαρού και μεικτού βάρους, ή ακόμη του όγκου.2. Όλα τα λογιστικά έγγραφα και τα πρακτικά που καταρτίζονται κατ' εφαρμογή του παρόντος κανονισμού είναι προσιτά ανά πάσα στιγμή στους υπαλλήλους του οργανισμού παρέμβασης καθώς και, σύμφωνα με τον κανονισμό (ΕΟΚ) αριθ. 729/70, και ιδίως το άρθρο 9, στους εντεταλμένους από την Επιτροπή υπαλλήλους, τόσο εκεί όπου πραγματοποιείται η αποθεματοποίηση όσο και στους οργανισμούς παρέμβασης.Άρθρο 8 1. Οι οργανισμοί παρέμβασης μεριμνούν ώστε ο αποθεματοποιητής να εξασφαλίζει την ηλεκτρονική καταγραφή των λογιστικών εργασιών που αφορούν τα αποθεματικά παρέμβασης. Προβλέπουν συμβατικές διατάξεις προς την κατεύθυνση αυτή, στις συμβάσεις αποθεματοποίησης τις οποίες συνάπτουν με τους πραγματοποιούντες την αποθεματοποίηση.2. Η ηλεκτρονική καταγραφή των λογιστικών στοιχείων πρέπει να είναι πλήρως λειτουργική το αργότερο δύο έτη μετά από την έναρξη ισχύος του παρόντος κανονισμού. Κατά τον τρόπο αυτό θα παρέχεται η δυνατότητα στον πραγματοποιούντα την αποθεματοποίηση να διαθέτει με άμεσο τρόπο μια μόνιμη ηλεκτρονική απογραφή που θα είναι διαθέσιμη, στους υπαλλήλους του οργανισμού παρέμβασης και της Επιτροπής καθώς και σε κάθε άτομο κατάλληλα εξουσιοδοτημένο από αυτούς.Άρθρο 9 1. Τα κράτη μέλη θεσπίζουν τα αναγκαία μέτρα για τη θέση σε εφαρμογή των διατάξεων του παρόντος κανονισμού, καθώς και εκείνα που έχουν ως στόχο την ενημέρωση των ενδιαφερομένων σχετικά με τις κυρώσεις οι οποίες θα τους επιβληθούν σε περίπτωση μη τήρησης των διατάξεων αυτών. Ενημερώνουν την Επιτροπή σχετικά με τα μέτρα που ελήφθησαν.2. Τα κράτη μέλη προβλέπουν στις συμβάσεις αποθεματοποίησης χρηματικές επιπτώσεις που είναι ανάλογες με τις παραβιάσεις που διαπράττονται από τους αποθεματοποιητές και σε περίπτωση παρατυπίας που πραγματοποιείται εσκεμμένα ή από βαριά αμέλεια, τη λύση της σύμβασης.Άρθρο 10 Ο κανονισμός (ΕΟΚ) αριθ. 618/90 της Επιτροπής καταργείται.Άρθρο 11 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Αρχίζει να εφαρμόζεται από την 1η Οκτωβρίου 1996.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 8 Νοεμβρίου 1996.Για την ΕπιτροπήFranz FISCHLERΜέλος της Επιτροπής(1) ΕΕ αριθ. L 337 της 4. 12. 1990, σ. 3.(2) ΕΕ αριθ. L 67 της 15. 3. 1990, σ. 21.(3) ΕΕ αριθ. L 310 της 27. 10. 1992, σ. 19.(4) ΕΕ αριθ. L 94 της 28. 4. 1970, σ. 13.(5) ΕΕ αριθ. L 17 της 23. 1. 1991, σ. 9.ΠΑΡΑΡΤΗΜΑ Ι >ΑΡΧΗ ΓΡΑΦΗΚΟΥ>(Υπόδειγμα)ΜΗΝΙΑΙΑ ΛΟΓΙΣΤΙΚΗ ΚΑΤΑΣΤΑΣΗ>ΤΕΛΟΣ ΓΡΑΦΗΚΟΥ>ΠΑΡΑΡΤΗΜΑ ΙΙ >ΑΡΧΗ ΓΡΑΦΗΚΟΥ>(Υπόδειγμα)ΕΤΗΣΙΑ ΚΑΤΑΣΤΑΣΗ ΤΩΝ ΑΠΟΘΕΜΑΤΩΝ>ΤΕΛΟΣ ΓΡΑΦΗΚΟΥ>ΠΑΡΑΡΤΗΜΑ ΙΙΙ ΔΙΑΔΙΚΑΣΙΑ ΦΥΣΙΚΟΥ ΕΛΕΓΧΟΥ (κατά τους ελέγχους που προβλέπονται στο άρθρο 4)Ι. ΒΟΥΤΥΡΟ 1. Επιλογή των παρτίδων, που αντιστοιχεί στο 5 % τουλάχιστον της ολικής αποθηκευμένης ποσότητας, βάσει της δημόσιας παρέμβασης. Η επιλογή καθορίζεται πριν από την επίσκεψη στην αποθήκη βάσει των λογιστικών στοιχείων του οργανισμού παρέμβασης, δεν ανακοινώνεται όμως στον πραγματοποιούντα την αποθεματοποίηση.2. Έλεγχος της παρουσίας των επιλεγμένων παρτίδων και της σύνθεσης των παρτίδων επιτόπου:- αναγνώριση των αριθμών ελέγχων των παρτίδων και των χαρτοκιβωτίων σύμφωνα με τα δελτία αγορών ή εισόδου,- ζύγισμα των παλεττών (1 στις 10) και των χαρτοκιβωτίων (1 ανά παλέττα),- οπτικός έλεγχος του περιεχομένου ενός χαρτοκιβωτίου (1 στις 5 παλέττες),- κατάσταση της συσκευασίας.3. Περιγραφή στα πρακτικά της αποθήκης, των παρτίδων που επιθεωρήθηκαν και των διαπιστωθεισών ελλείψεων.ΙΙ. ΑΠΟΚΟΡΥΦΩΜΕΝΟ ΓΑΛΑ ΣΕ ΣΚΟΝΗ 1. Επιλογή των παρτίδων, που αντιστοιχεί στο 5 % αποθεματοποιημένης ποσότητας, στα πλαίσια της δημόσιας παρέμβασης. Η επιλογή δύναται να προταθεί πριν από την επίσκεψη στην αποθήκη βάσει των λογιστικών στοιχείων του οργανισμού παρέμβασης, δεν ανακοινώνεται όμως στον πραγματοποιούντα την αποθεματοποίηση.2. Έλεγχος των παρτίδων που επιλέγησαν και της σύνθεσης των παρτίδων επιτόπου:- αναγνώριση των αριθμών ελέγχων των παρτίδων και των σάκων σύμφωνα με τα δελτία αγορών ή εισόδου,- ζύγισμα των παλεττών (1 στις 5) και των σάκων (1 στους 10),- οπτικός έλεγχος του περιεχομένου ενός σάκου (1 παλέττα στις 5),- κατάσταση της συσκευασίας.3. Περιγραφή, στα πρακτικά της αποθήκης, των παρτίδων που ελέχθησαν και των ελλείψεων που διαπιστώθηκαν.ΙΙΙ. ΣΙΤΗΡΑ Α. Διαδικασία φυσικού ελέγχου1. Επιλογή των θαλάμων ή χώρων αποθήκευσης, που πρέπει να ελεγχθούν και που αντιστοιχούν στο 5 % τουλάχιστον της ολικής ποσότητας των αποθηκευμένων σιτηρών, στα πλαίσια της δημόσιας αποθεματοποίησης. Η δειγματοληψία δύναται να πραγματοποιηθεί βάσει των λογιστικών στοιχείων του οργανισμού παρέμβασης, δεν ανακοινώνεται όμως στον πραγματοποιούντα την αποθεματοποίηση.2. Φυσικός έλεγχος:- εξακρίβωση της παρουσίας των σιτηρών στις επιλεχθείσες αποθήκες ή θαλάμους,- προσδιορισμός των σιτηρών,- έλεγχος των συνθηκών αποθήκευσης και σύγκριση του τόπου αποθήκευσης και των σιτηρών με τα στοιχεία της λογιστικής της αποθήκης,- εκτίμηση των αποθηκευμένων ποσοτήτων σύμφωνα με μέθοδο που έχει εγκριθεί προηγουμένως από τον οργανισμό παρέμβασης και της οποίας περιγραφή πρέπει να ευρίσκεται στην έδρα του οργανισμού παρέμβασης.3. Πρέπει να διατίθεται σε κάθε τόπο αποθήκευσης το σχέδιο αποθήκης καθώς και το έγγραφο καταμετρήσεως για κάθε σιλό ή θάλαμο αποθηκεύσεως.Σε κάθε αποθήκη, τα σιτηρά πρέπει να αποθηκεύονται κατά τρόπο ώστε να είναι δυνατόν να πραγματοποιείται ογκομετρικός έλεγχος.Β. Ρύθμιση σε περίπτωση διαπίστωσης διαφορώνΕπιτρέπεται μια απόκλιση κατά τον ογκομετρικό έλεγχο των προϊόντων. Κατά τον τρόπο αυτό, το άρθρο 6 του κανονισμού εφαρμόζεται εφόσον το βάρος του προϊόντος που έχει αποθηκευθεί και έχει διαπιστωθεί κατά τον επιτόπιο έλεγχο, διαφέρει από το λογιστικό βάρος του κατά 5 % και πλέον για την αποθήκευση σε σιλό και για την αποθήκευση σε επίπεδη αποθήκη.Στην περίπτωση αποθεματοποίησης σιτηρών σε αποθήκη, μπορούν να ληφθούν υπόψη οι ποσότητες που υπολογίστηκαν κατά τη ζύγιση στην είσοδο στην αποθεματοποίηση και όχι εκείνες που προκύπτουν από την ογκομετρική αξιολόγηση όταν η εν λόγω αξιολόγηση δεν παρουσιάζει το επιθυμητό επίπεδο ακρίβειας και η απόκλιση που παρατηρείται μεταξύ των δύο τιμών δεν είναι υπερβολική.Ο οργανισμός παρέμβασης χρησιμοποιεί τη μέθοδο αυτή όταν οι περιστάσεις, που αξιολογούνται για κάθε περίπτωση χωριστά, το αιτιολογούν και υπό την ευθύνη του. Γίνεται σχετική αναφορά στα πρακτικά.>ΑΡΧΗ ΓΡΑΦΗΚΟΥ>(Υπόδειγμα)ΣΙΤΗΡΑ - ΕΛΕΓΧΟΣ ΤΟΥ ΑΠΟΘΕΜΑΤΟΣ>ΤΕΛΟΣ ΓΡΑΦΗΚΟΥ>IV. ΑΛΚΟΟΛΗ 1. Επιλογή των δεξαμενών, που αντιστοιχεί στο 5 % τουλάχιστον της συνολικής αποθεματοποιημένης ποσότητας, στα πλαίσια της δημόσιας παρέμβασης. Η επιλογή προετοιμάζεται πριν από την επίσκεψη της αποθήκης με βάση τα λογιστικά στοιχεία του οργανισμού παρέμβασης, χωρίς όμως να ανακοινώνεται στον ενεργούντα την αποθεματοποίηση.2. Έλεγχος των μολυβδοσφραγίδων του τελωνείου, εφόσον προβλέπονται στους εθνικούς κανόνες.3. Επιτόπια εξακρίβωση της παρουσίας των δεξαμενών και του περιεχομένου τους:- αναγνώριση των δεξαμενών σύμφωνα με τον αριθμό τους και τον τύπο αλκοόλης,- σύγκριση της ταυτότητας των δεξαμενών και του περιεχομένου τους με τα στοιχεία που αναφέρονται στα βιβλία του οργανισμού παρέμβασης,- οσφρητικός έλεγχος της παρουσίας της αλκοόλης του τύπου της αλκοόλης και του όγκου της στις δεξαμενές,- εξέταση των συνθηκών αποθεματοποίησης με οπτικό έλεγχο άλλων δεξαμενών.4. Περιγραφή, στα πρακτικά της απογραφής, των δεξαμενών που επιθεωρήθηκαν επιτόπου, και των ελλείψεων που διαπιστώθηκαν.V. ΒΟΕΙΟ ΚΡΕΑΣ 1. Επιλογή των παρτίδων, που αντιστοιχεί στο 5 % τουλάχιστον της ολικής αποθεματοποιημένης ποσότητας, στα πλαίσια της δημόσιας παρέμβασης. Η επιλογή δύναται να καθορισθεί πριν από την επίσκεψη της αποθήκης με βάση τα λογιστικά στοιχεία του οργανισμού παρέμβασης, δεν δύνανται όμως να ανακοινωθεί στον πραγματοποιούντα την αποθεματοποίηση.2. Έλεγχος της παρουσίας των επιλεγμένων παρτίδων και της σύνθεσης των παρτίδων επιτόπου 7 ο έλεγχος αυτός περιλαμβάνει:- για τα κρέατα σε ολόκληρα σφάγια:- αναγνώριση των παρτίδων και έλεγχο του αριθμού των τεμαχίων,- έλεγχο του βάρους του 20 % των τεμαχίων ανά τύπο κοπής ή/και ποιότητας,- οπτικό έλεγχο της κατάστασης της συσκευασίας,- για τα αποστεωμένα κρέατα:- αναγνώριση των παρτίδων και έλεγχο του αριθμού των χαρτοκιβωτίων,- εξακρίβωση του βάρους του 10 % των παλετών/εμπορευματοκιβωτίων,- εξακρίβωση του 10 % των χαρτοκιβωτίων κάθε παλέττας για κάθε τύπο κοπής,- οπτικό έλεγχο του περιεχομένου των εν λόγω χαρτοκιβωτίων, καθώς και της κατάστασης της συσκευασίας στο χαρτοκιβώτιο/εμπορευματοκιβώτιο.Η επιλογή πρέπει να λαμβάνει υπόψη τους διαφόρους τύπους των αποθεματοποιημένων τεμαχίων.3. Περιγραφή στα πρακτικά της απογραφής, των παρτίδων που επιθεωρήθηκαν επιτόπου και των ελλείψεων που διαπιστώθηκαν.VI. ΕΛΑΙΟΛΑΔΟ 1. Επιλογή των δεξαμενών, που αντιστοιχεί στο 5 % τουλάχιστον της συνολικής αποθεματοποιημένης ποσότητας, στα πλαίσια της δημόσιας παρέμβασης. Η επιλογή μπορεί να προετοιμασθεί πριν από την επίσκεψη της αποθήκης, βάσει των λογιστικών στοιχείων του οργανισμού παρέμβασης, δεν ανακοινώνεται όμως στον ενεργούντα την αποθεματοποίηση.2. Επιτόπια εξακρίβωση των δεξαμενών και του περιεχομένου τους:- εξακρίβωση των δεξαμενών σύμφωνα με τον αριθμό και τον τύπο ελαιολάδου,- σύγκριση των στοιχείων των δεξαμενών και του περιεχομένου τους με τα στοιχεία των λογιστικών αποθήκης και με τα στοιχεία που αναφέρονται στα βιβλία του οργανισμού παρέμβασης,- οσφρητικός έλεγχος της παρουσίας του ελαιολάδου, του τύπου ελαιολάδου και του όγκου του στις δεξαμενές,- εξέταση των συνθηκών αποθεματοποίησης με οπτικό έλεγχο άλλων δεξαμενών.3. Περιγραφή, στα πρακτικά της απογραφής, των δεξαμενών που επιθεωρήθηκαν επιτόπου, και των ελλείψεων που διαπιστώθηκαν.